Йордан Стубел
Зима иде

chitanka.info

Хей, хей, гарван стар!

Де си ходил? — По пазар…

Натоварих на колата

топли дрехи за децата.

Купих вълна сто къдели

и чорапи по-дебели,

две лисичета одрани,

да не мръзна като лани;

и кожухче, и терлички,

и за малките чепички.

А за веселата булка

ръкавици и качулка,

и чадърче за дъждец —

да се пука гол врабец.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.